

**Zala Megyei Kormányhivatal**

Hírlevél



**2019. tavasz**

**Tisztelt Partnereink!**

*A Zala Megyei Kormányhivatal szíves figyelmükbe ajánlja az időszerű információkat tartalmazó hírlevelét, melyben összefoglaljuk a foglalkoztatási szervezet által nyújtott támogatásokat, valamint a szakterület szolgáltatásait, az aktuális jogszabályváltozásokat.*



**Munkahelyteremtő pályázat indul mikro-, kis- és középvállalkozásoknak (kódjel: NFA-2019-KKV)**

A Pénzügyminisztérium által meghirdetett központi program segítségével a kkv-k új eszközöket, gépeket szerezhetnek be, a támogatási összeget ingatlanvásárlásra vagy bérleti díjakra is fordíthatják. A munkahelyteremtő támogatás **regionális beruházási támogatás jogcímen** vagy **csekély összegű (de minimis) támogatásként nyújtható**, mértéke nem regisztrált álláskereső foglalkoztatása esetén új **munkahelyenként 1,7 millió forint** lehet, ezen felül:

* kiközvetített álláskeresők foglalkoztatása esetén új munkahelyenként **700 ezer Ft** vagy,
* a foglalkoztatást megelőző 12 hónap alatt kizárólag közfoglalkoztatási jogviszonyban foglalkoztatott személy esetében munkahelyenként **1,5 millió** **Ft** vagy,
* hatodik életévét be nem töltött gyermekét saját háztartásában nevelő nő foglalkoztatása esetén új munkahelyenként **1,5 millió Ft**,
* kedvezményezett járásban vagy településen új munkahelyenként további **400 ezer Ft** kiegészítő támogatást kaphatnak a nyertes pályázatok.

A munkáltatónak vállalnia kell, hogy a beruházással létrehozott kapacitásokat, szolgáltatásokat a beruházás befejezésétől számított 3 évig folyamatosan fenntartja és működteti a térségben, egyúttal köteleznie kell magát, hogy a beruházással érintett telephelyén a pályázat benyújtása előtti 12 hónapban meglévő átlagos létszámot fenntartja, és a létszámbővítésre legalább 2 éves folyamatos foglalkoztatási kötelezettséget vállal.

A pályázati kiírás keretében **vissza nem térítendő támogatás** nyújtható.

**A pályázat 2 ciklusban nyílik meg, melyek benyújtási határideje:**

1. **2019. március 18-tól 2019. április 22-ig, vagy**

2. **2019. augusztus 1-től 2019. szeptember 5-ig**.

**A pályázat benyújtásának módja:**

A pályázatot a beruházás helye szerint illetékes kormányhivatal részére kell eljuttatni az általános célú elektronikus kéreleműrlap szolgáltatás (e-Papír szolgáltatás) segítségével.

A pályázaton való részvételről, a pályázat feltételeiről és elkészítéséről a beruházás helye szerinti kormányhivatal foglalkoztatásért felelős szervezeti egysége – (tel.: 92/509-862) – ad tájékoztatást.

**A pályázat elérhető:** <http://www.kormany.hu/hu/nemzetgazdasagi-miniszterium/hirek/ujabb-5-milliard-forint-tamogatas-a-kis-es-kozepvallalkozasok-munkahelyteremtesere>

**Foglalkoztatást elősegítő támogatások**

**Támogatások munkaadóknak**

A munkaadók részére többféle támogatás adható:

***Bértámogatás***, ***bérköltség támogatás*** - A munkaadó részére nyújtható támogatási formák, a célcsoportba tartozó ügyfél munkaviszony keretében való foglalkoztatása esetén. A támogatás mértéke a foglalkoztatót terhelő bruttó bér és a szociális hozzájárulási adó 70%-100 %-ig terjedhet. Időtartama a célcsoport függvényében változó: 90 naptól a támogatási konstrukció függvényében legfeljebb 10 hónapig terjedhet, melyhez a támogatási időszak felével egyező támogatás nélküli továbbfoglalkoztatási kötelezettség is társulhat.

***Helyközi utazási költség*** támogatása – kiegészítő támogatás a bér típusú támogatásokhoz kapcsolódóan.

Jelenleg a következő uniós projektek keretében nyújthatók a fenti támogatások:

* **GINOP-5.1.1 Út a munkaerőpiacra projekt**

A projekt segítséget nyújt az álláskeresők és inaktívak, különösen az alacsony iskolai végzettségűek foglalkoztathatóságának javításában, nyílt munkaerőpiaci elhelyezkedésének támogatásában, másrészt a közfoglalkoztatásból a versenyszférába való átlépésük érdekében.

* **GINOP-5.2.1 Ifjúsági Garancia Program**

Az Ifjúsági Garancia Rendszer és a keretében megvalósuló munkaerőpiaci program célcsoportját azok a **25 év alatti fiatalok** alkotják, akik sem nem tanulnak, sem nem dolgoznak.

* **Terület- és Településfejlesztési Operatív Program (TOP) keretében megvalósuló munkaerőpiaci programok**

A TOP keretében megvalósuló munkaerőpiaci programok célja a létrejött foglalkoztatási paktumok szerinti keresletnek megfelelő munkaerő biztosítása, az adott térségben munkát vállalni szándékozó hátrányos helyzetű álláskereső és inaktív személyek foglalkoztathatóságának javítása, nyílt munkaerőpiaci elhelyezkedésének támogatása, másrészt a közfoglalkoztatásból a versenyszférába történő átlépés elősegítése.

A munkaerőpiaci program keretében a – célcsoportba tartozó személy lakóhelye, tartózkodási helye szerint illetékes – járási hivatalok nyújtanak támogatásokat.

**Álláskeresők vállalkozóvá válását elősegítő támogatás**

* Amennyiben az álláskereső nem alkalmazottként szeretne elhelyezkedni, hanem saját magát foglalkoztatná, úgy lehetősége van arra, hogy a foglalkoztatási szervezetnél vállalkozóvá válást elősegítő támogatást kérjen. A legfeljebb 6 hónapra – havonta a minimálbérrel megegyező összegben - adható támogatásra a kérelem a lakó-, vagy tartózkodás helye szerint illetékes foglalkoztatási osztályon nyújtható be.
* A foglalkoztatási szerv időszakos jelleggel, vállalkozást indító álláskeresők részére tőkejuttatás igénybevételére pályázati felhívást is közzétesz. **A legfeljebb 3 millió Ft-os vissza nem térítendő támogatás elnyerését lehetővé tevő pályázati felhívás Zala megyében várhatóan április hónapban jelenik meg.**



**Közfoglalkoztatásból a versenyszférába történő elhelyezkedést segítő juttatás**

* Az **elhelyezkedési juttatás (EHT)** azokat illeti meg, akiknek a közfoglalkoztatási jogviszonya a kérelem benyújtását megelőző 30 napon belül azért szűnt meg, mert határozatlan idejű vagy legalább egy évre szóló határozott idejű – jellemzően legalább napi 6 órás – munkaviszonyt létesítettek az elsődleges munkaerőpiacon.
  + Feltétel: a kérelem benyújtását megelőző két éven belül összesen legalább 180 napig fennálló közfoglalkoztatási jogviszony.
* **Összege: 45.600 Ft/hó** (a közfoglalkoztatási jogviszony megszűnését követő naptól addig az időpontig jár, ameddig a közfoglalkoztatási jogviszony – munkaviszony létesítése hiányában – fennállt volna)
* Az elhelyezkedési juttatás iránti kérelmet ***a közfoglalkoztatási jogviszony megszűnésétől számított 30 napon belül*** kell benyújtani a kérelmező lakó- vagy tartózkodási helye szerint illetékes járási hivatal foglalkoztatási osztályánál.

**Mezőgazdasági idénymunka idejére járó elhelyezkedési juttatás**

* Az a legalább egy hónapja közfoglalkoztatott jogosult erre a juttatásra, aki az egyszerűsített foglalkoztatásról szóló 2010. évi LXXV. törvény szerinti (Efo. tv.) mezőgazdasági idénymunkában egy hónapon belül legalább 14 napig részt vesz.
* **Összege: 2000 Ft/nap** a mezőgazdasági idénymunka ideje alatt.
* Az elhelyezkedési juttatás iránti kérelmet a mezőgazdasági ***idénymunka lejártától számított 30 napon belül*** kell benyújtani a kérelmező lakó- vagy tartózkodási helye szerint illetékes járási hivatal foglalkoztatási osztályánál.



**Tájékoztatás a garantált bérekről és az egyszerűsített foglalkoztatásról**

**Munkabérek, illetmények (minimálbér, garantált bérminimum)**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | **Havi bér** | **Heti bér** | **Napi bér** | **Órabér** |
|  |  |  |  | **Ft/hó** | **Ft/hét** | **Ft/nap** | **Ft/óra** |
|  | | |  |  |  |  |  |
| ***Minimálbér*** *324/2018. (XII.30.) Korm.r. 2. § (1) bek.* | | |  | **149.000** | **34.260** | **6.860** | **857** |
| ***Garantált bérminimum*** *324/2018. (XII.30.)**Korm.r. 2. § (2)* | | | | **195.000** | **44.830** | **8.970** | **1.121** |
| *bek.* |  |  |  |  |  |  |  |
| ***Közfoglalkoztatási bér*** *170/2011.(VIII.24.) Korm.r. 1.§ (1) bek.* | | | | **81.530** | **18.740** | **3.748** | **-** |
| ***Közfoglalkoztatási garantált bér*** *170/2011. (VIII.24.) Korm.* | | | | **106.555** | **24.495** | **4.899** | **-** |
| *rend. 2. § (1) bek.* |  |  |  |  |  |  |  |
| ***Munkavezetőt*** | ***megillető*** | ***közfoglalkoztatási*** | ***bér*** | **89.705** | **20.620** | **4.124** | **-** |
| *170/2011.(VIII.24.) Korm.r. 2/A.§ (1) bek.* | | |  |  |  |  |  |
| ***Munkavezetőt megillető közfoglalkoztatási garantált bér*** | | | | **117.245** | **26.955** | **5.390** | **-** |
| *170/2011. (VIII.24.) Korm. rend. 2/A. § (2) bek. ~~-~~* | | |  |  |  |  |  |

**Egyszerűsített foglalkoztatás**

* **Mezőgazdasági, valamint turisztikai idénymunka** egy naptári éven belül nem haladhatja meg a 120 napot.
* **Alkalmi munka:**
* összesen legfeljebb 5 egymást követő naptári napig, és
* egy naptári hónapon belül összesen legfeljebb 15 naptári napig, és
* egy naptári éven belül összesen legfeljebb 90 naptári napig létesített, határozott időre szóló munkaviszony.

Az egyszerűsített foglalkoztatás céljára létrehozott munkaviszony alapján alapbérként, illetve meghatározott feltételek alapján teljesítménybérként legalább a kötelező legkisebb munkabér   
85 %-át, illetve a garantált bérminimum 87%-át kell meghatározni.

**Az egyszerűsített foglalkoztatás során történő munkavégzésre tekintettel fizetendő közteher**

|  |  |  |  |  |
| --- | --- | --- | --- | --- |
| **Egyszerűsített foglalkoztatási forma** | | | **A közteher mértéke (Ft/nap)** | |
|  |  |  |  |  |
| 1. |  | mezőgazdasági és turisztikai idénymunka | 500,- Ft |  |
|  |  |  |  |  |
| 2. |  | alkalmi munka | 1.000,- Ft |  |
|  |  |  |  |  |
| 3. |  | filmipari statiszta | 3.000,- Ft |  |
|  |  | |  |  |

Az egyszerűsített foglalkoztatásról szóló 2010. évi LXXV. törvény (Efo. tv.) 2. § 8. pont, 7. § (2) a) és b) pontjai, 8. § (2) bekezdése alapján.



**GINOP-5.3.10 Létszámleépítések megelőzése és kezelése**

## A projekt célja: segítséget nyújtani – még a munkaviszony megszűnését megelőzően – az újbóli elhelyezkedésben, a munkanélkülivé válás megelőzésében a bejelentett csoportos létszámleépítéssel érintett munkavállalónak, vagy akinek munkaviszonya várhatóan egy éven belül megszűnik, és ezt a munkaadó a munkavállalóval és az állami foglalkoztatási szervvel előzetesen írásban közölte.

A konstrukció olyan **szolgáltatásokat** és **képzéseket** finanszíroz, mely az egyes munkavállalók segítését célozzák meg, és nem közvetlenül a vállalatoknak nyújt segítséget.

**Támogatások:**

* Képzési költség 100%-os (tanfolyami díj) támogatása
* Képzés ideje alatti keresetkiegészítés, keresetpótló juttatás (a munkaviszony megszűnését követő képzési időszakra)
* Képzéshez kapcsolódó helyközi utazás 100%-os költségtámogatása
* Foglalkozás-egészségügyi vizsgálat költségeinek 100%-os megtérítése
* Szakmai (képzéssel kapcsolatos) alkalmassági vizsgálat



**Munkaerőpiaci képzéseinkhez kapcsolódó aktuális információk**

***Vissza nem térítendő támogatás munkaadóknak munkaviszonyban álló személyek képzésére***

Támogatást igényelhet az a munkaadó, aki olyan munkaviszonyban állót foglalkoztat, akinek rendszeres foglalkoztatása képzés nélkül nem biztosítható.

***Álláskeresők munkaerőpiaci képzésének támogatása***

* Képzési költség - a támogatás mértéke a képzési költség 100%-a
* Keresetpótló juttatás - a program résztvevők számára intenzív (minimum 20 óra/hét) képzés esetében állapítható meg, melynek mértéke tervezetten bruttó **90 000 Ft/hó/fő**

Ettől kedvezőbb juttatást az alábbi esetekben tervezünk biztosítani:

* a Zala megyei hiányszakmák (megtekinthetőek a következő linken: **http://www.zmkik.hu/hu/palyaorientacio/cikkek/zala-megyei-hianyszakmak-osztondijak-68505**) megszerzésére irányuló képzésben résztvevők számára a keresetpótló juttatás mértéke   
  bruttó **149 000,- Ft/fő/hó** lehet;
* első szakképesítés megszerzésére irányuló képzésben résztvevők, valamint egy vagy több 18. életévét be nem töltött gyermeket egyedül eltartó szülők esetében a keresetpótló juttatás mértéke bruttó **120 000,- Ft/fő/hó** lehet.
* Utazási költség támogatása



***Honlapjaink elérhetősége:***

[**http://www.kormanyhivatal.hu/hu/zala**](http://www.kormanyhivatal.hu/hu/zala)

(Zala Megyei Kormányhivatal portálja, közérdekű adat, pályázati felhívás)

[**http://vmp.munka.hu**](http://vmp.munka.hu)(Virtuális Munkaerőpiac Portál - a foglalkoztatási szervezet online álláskeresési szolgáltatása, melynek fő célja, hogy a munkáltatók és munkavállalók könnyebben és egyszerűbben találjanak egymásra

**http://www.palyaorientacio.munka.hu** (jellegzetes döntési pontok a tanulás és a munka világába - A portál a pályaválasztási és pályamódosítási döntést előkészítő ismereteket tartalmaz és különböző célcsoportok kiszolgálását valósítja meg: általános iskolás, középiskolás, felnőtt, szakember, intézmény, szülő. A tartalom célcsoport-specifikusan érthető el az oldalon, tehát mindenki az életkorának, élethelyzetének megfelelően válogathat az eszköz-készlet és információk közül.)